turjo4nis/wikipedia-bn-dump-20250701 huggingface dataset:
ঙ্গাগ-দ্বাং-স্ন্যান-গ্রাগ্স

ঙ্গাগ-দ্বাং-স্ন্যান-গ্রাগ্স () (১৭৪৬-১৮২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেষট্টিতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
ঙ্গাগ-দ্বাং-স্ন্যান-গ্রাগ্স ১৭৪৬ খ্রিষ্টাব্দে তিব্বতের আমদো অঞ্চলে ব্যা-খুং () নামক স্থানে জন্মগ্রহণ করেন। দশ বছর বয়সে স্থানীয় বিহারে ভর্তি হয়ে ঙ্গাগ-দ্বাং-দোন-গ্রুব () নামক লামার নিকট দীক্ষালাভ করেন। ১৭৬৩ খ্রিষ্টাব্দে তিনি মধ্য তিব্বত যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। তার খুল্লতাত ঙ্গাগ-দ্বাং-ছোস-গ্রাগ্স নামক আঠান্নতম দ্গা'-ল্দান-খ্রি-পা তাকে শিক্ষার্থীর শপথ ও ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৮১ খ্রিষ্টাব্দে তিনি গ্যুমে তন্ত্র মহাবিদ্যালয়ে ভর্তি হন। ত্শে-ম্ছোগ-গ্লিং () বৌদ্ধবিহারের প্রতিষ্ঠতা য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান পদে, ১৮০১ খ্রিষ্টাব্দে ম্ঙ্গা'-রিস-ম্থো-থিং () বৌদ্ধবিহারের প্রধানের পদে এবং ১৮০৩ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮০৭ খ্রিষ্টাব্দে তিনি দ্গা'-ল্দান বৌদ্ধবিহারের ছেষট্টিতম প্রধানের দায়িত্ব লাভ করেন এবং সাত বছর এই পদে থাকেন। নবম দলাই লামা, দশম দলাই লামা, সপ্তম পাঞ্চেন লামা, ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা (), কুন-দ্গা'-ছোস-'ফাগ্স-থুব-ব্স্তান-ন্যি-মা () নামক সপ্তম কির-তি রিন-পো-ছে (), ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান () নামক পঞ্চম র্জে-ব্ত্সুন-দাম-পা হো-থোগ-থু ) তার উল্লেখযোগ্য ছাত্র ছিলেন।

তথ্যসূত্র 

 

১৭৪৬-এ জন্ম
১৮২৪-এ মৃত্যু
গানদেন ত্রিপা
মিউজিকব্রেইন্‌জ

মিউজিকব্রেনজ্ () একটি প্রকল্প যা মুক্ত কন্টেন্ট সঙ্গীত ডাটাবেজ তৈরি করার লক্ষ্যে কাজ করে। ফ্রিবড্ প্রকল্পের অনুরূপ এই প্রকল্প সিডিডিবি-এ স্থাপনকৃত নিষেধাজ্ঞা অনুযায়ী প্রতিষ্ঠিত হয়েছিল। তবে, মিউজিকব্রেনজ্ সঙ্গীতের জন্য একটি কাঠামোগত উন্মুক্ত অনলাইন ডেটাবেজের মধ্য দিয়ে কম্প্যাক্ট ডিস্ক মেটাডাটা ভাণ্ডারে পৌঁছানোর লক্ষ্যে বিস্তার লাভ করছে।

ফেব্রুয়ারি ২৭, ২০১৫ সালের হিসেবে মিউজিকব্রেনজ্ প্রায় ৯৩০,০০০ জন শিল্পী, ১.৪ মিলিয়ন মুক্তি, এবং ১৪.৬ মিলিয়ন রেকর্ডিং সম্পর্কিত অন্তর্ভুক্ত করেছে।

গ্রাহক সফটওয়্যার 
 অ্যামারক: কেডিই অডিও প্লেয়ার
 বানশী: মাল্টি প্ল্যাটফর্ম অডিও প্লেয়ার
 ক্লেমেন্টাইন: মাল্টি প্ল্যাটফর্ম অডিও প্লেয়ার
 সিডেক্স: মাইক্রোসফট উইন্ডোজ সিডি রিপার
 আইএটব্রেনজ্: ম্যাক ওএস X অবচিত
 জাইকজ: জাভা মাস ট্যাগ এডিটর
 ম্যাক্স: ম্যাক ওএস X সিডি রিপার এবং অডিও ট্রান্সকোডকারী
 এমপিথ্রিট্যাগ: উইন্ডোজ মেটাডেটা এডিটর এবং সঙ্গীত সংগঠক
 মিউজিকব্রেনজ্ পিকার্ড: ক্রস-প্ল্যাটফর্ম অ্যালবাম-ভিত্তিক ট্যাগ এডিটর
 মিউজিকব্রেনজ্ ট্যাগার: অবচিত মাইক্রোসফট উইন্ডোজ ট্যাগ এডিটর
 প্যাডেলট্যাগ: GPLv3-এর অধীনে PyQt-এর একটি ট্যাগ এডিটর
 রিদমবক্স মিউজিক প্লেয়ার: ইউনিক্স-অনুরূপ ব্যবস্থার জন্য অডিও প্লেয়ার
 সাউন্ড জুসার: GNOME সিডি রিপার
 ফোবার ২০০০-এর জন্যে ফো_মিউজিকব্রেনজ্ কম্পোনেন্ট: সঙ্গীত লাইব্রেরি/অডিও প্লেয়ার
 বীটস্: স্বয়ংক্রিয় সিএলআই সঙ্গীত ট্যাগার/ইউনিক্স-অনুরূপ ব্যবস্থার সংগঠক

আরও দেখুন 
 অনলাইন সঙ্গীত ডেটাবেজের তালিকা

তথ্যসূত্র

বহিঃসংযোগ 

 
 মিউজিকব্রেনজ্ তথ্য — বিবিসি সঙ্গীত সাইট

লাইব্রেরি ২.০
অনলাইন বিশ্বকোষ
অনলাইন সঙ্গীত এবং লিরিক ডেটাবেজ
মেটাডাটা রেজিস্ট্রি
একোস্টিক ফিংগারপ্রিন্টিং
গ্রন্থাগার তালিকাপ্রণয়ণ ও শ্রেণিবিভাগ
বহুভাষিক ওয়েবসাইট
সিয়াসাতনামা

সিয়াসাতনামা (ফার্সি: سياست نامه, "সরকারের গ্রন্থ") সিয়ারুল মুলুক (আরবি:سیرالملوك, i.e.: "রাজাদের জীবন") নামেও পরিচিত, হল সেলজুক সাম্রাজ্যের সুলতান আল্প আরসালান ও প্রথম মালিক শাহের উজির, নিজামিয়ার প্রতিষ্ঠাতা নিজামুল মুলকের লেখা বই। সেলজুক সাম্রাজ্যের প্রশাসনিক প্রধান হিসেবে নিজামুল মুলক দীর্ঘ ৩০ বছর যাবত বিপুল ক্ষমতা ভোগ করেন। মজবুত প্রশাসনিক কাঠামো গড়ে তোলায় তিনি দায়িত্বশীল ছিলেন। শাসনের ক্ষেত্রে তার মতামত সিয়াসাতনামায় উল্লেখিত হয়েছে।

বইটি একাদশ শতকে ফারসি ভাষায় লেখা হয়েছে। সরকার, প্রশাসন ও জাতি কর্তৃক সম্মুখীন হওয়া সমস্যা নিয়ে বই লেখার জন্য মালিক শাহের অনুরোধে এই বই লেখা হয়। এই বই আইন ও সংবিধান এর মর্যাদা পায়। এতে ধর্ম, রাজনীতি নিয়ে ৫০টি অধ্যায় ও অন্যান্য বিষয়ে ১১টি অধ্যায় রয়েছে যা নিজামের হত্যার পূর্বে সংক্ষিপ্তরূপে লেখা হয়। একে সরকারের বাস্তবতা ও একে কীভাবে চালিত করতে হবে সে বিষয়ে শাসকের জন্য নির্দেশনা স্বরূপ দেখা হয়। এতে সৈনিক, পুলিশ, গোয়েন্দা ও অর্থ কর্মকর্তার কাজ তুলে ধরা হয়েছে। শাসকের জন্য ন্যায়বিচার ও ধর্মীয় প্রয়োজনীয়তা নিয়ে নৈতিক উপদেশ এতে উল্লেখ রয়েছে। নিজামুল মুলক ন্যায়বিচার নিয়ে নিজের দৃষ্টিভঙ্গি এতে তুলে ধরেছেন। তিনি বলেন যে সব শ্রেণীকেই তাদের প্রাপ্য দিতে হবে এবং দুর্বলদের রক্ষা করতে হবে। যখন সম্ভব ন্যায়বিচার সাধারণ ও মুসলিম আইনের দ্বারা অস্বীকার করা হবে শাসক আল্লাহর কাছে দায়ী থাকবে।

এর মূল ইসলামে প্রোথিত, কিছু ক্ষেত্রে ইসলামপূর্ব পারস্যেও এর উৎস রয়েছে। সিয়াসাতনামাকে ১২ শতকের পারস্যের অভিজাতদের তাদের পূর্ব সভ্যতার প্রতি দৃষ্টিভঙ্গি ও আমলাতন্ত্রের প্রক্রিয়া নিয়ে আলোকপাতকারী হিসেবে দেখা হয়। এটি ইসলামপূর্ব বিষয় থেকেও উপাদান লাভ করেছে।

এর সর্বপ্রাচীন পান্ডুলিপি ইরানের তাব্রিজ জাতীয় গ্রন্থাগারে রক্ষিত রয়েছে। ১৮৯১ সালে এটি সর্বপ্রথম ফরাসি ভাষায় অনুদিত হয়।

বহিঃসংযোগ
গুগল বুকসে ১৮৯৩ সালে চার্লস স্কেফারের অনুবাদ
http://books.google.com/books?id=MmwTAAAAQAAJ&printsec=frontcover&dq=inauthor:%22Charles+Schefer%22&hl=en&sa=X&ei=7ZshUdKhB6jfigLC-oCIBQ#v=onepage&q&f=false

আরও দেখুন
পারস্য সাহিত্য
মিরর ফর প্রিন্সেস
নসিহতনামা

তথ্যসূত্র

Esposito, John Dictionary of Islam (Oxford University Press, 2004)  
Lapidus, Ira History of Islamic Societies (Cambridge University Press, 2002)  
Morgan, David Medieval Persia 1040-1797 (Longman, 1988)  
Khismatulin, Alexey. ‘To Forge a Book in the Medieval Ages: Nezām al-Molk’s Siyar al-Moluk (Siyāsat-Nāma)’ in Journal of Persianate Studies 1 (2008), pp. 30–66. See at http://www.ingentaconnect.com/content/brill/jps/2008/00000001/00000001/art00003
Khismatulin, Alexey. Two Mirrors for Princes Fabricated at the Saljūq Court: Nizām al-Mulk’s Siyar al-mulūk and al-Ghazālī’s Nasīhat al-mulūk in The Idea of Iran: the age of the great Saljuqs (forthcoming in Feb. 2013)

রাজনৈতিক দর্শন বিষয়ক বই
রাজনীতি বিজ্ঞান বিষয়ক বই
নীতিশাস্ত্র বিষয়ক বই
পারস্য সাহিত্য
সেলজুক সাম্রাজ্য
মানাগুয়া ডিপার্টমেন্ট

মানাগুয়া নিকারাগুয়ার একটি ডিপার্টমেন্ট। এটি ৩.৬৭২ বর্গকিমি একটি অঞ্চল জুড়ে বিস্তৃত এবং এর জনসংখ্যা ১,৩৮০,৩০০ (২০০৫ আদমশুমারি অনুসারে) যা এটিকে দেশের সবচেয়ে জনবহুল ডিপার্টমেন্টে পরিণত করেছে। এর রাজধানী হচ্ছে মানাগুয়া শহর, যা সেই সাথে নিকারাগুয়ারও রাজধানী। ডিপার্টমেন্টের দুইটি উপকূল রয়েছে, একটি প্রশান্ত মহাসাগরের সাথে এবং আরেকটি মানাগুয়া হ্রদের সাথে, কিন্তু নিকারাগুয়া হ্রদের সাথে কোন সীমানা নেই।

পৌরসভা 
 চিউদাদ সান্দিনো
 এল ক্রুকেরো
 মানাগুয়া
 মাতেয়ারে
 সান ফ্রান্সিসকো লিব্রে
 সান রাফায়েল দেন সুর
 তিকুয়ান্তেপে
 তিপিতাপা
 ভিল্লা কার্লোস ফন্সেকা

মানাগুয়া ডিপার্টমেন্ট
নিকারাগুয়ার ডিপার্টমেন্ট
রামসাগর

রামসাগর দিনাজপুর জেলার তাজপুর গ্রামে অবস্থিত মানবসৃষ্ট দিঘি। রামসাগরকে বাংলাদেশের বৃহত্তম মানবসৃষ্ট দীঘি হিসেবে বিবেচনা করা হয়। তটভূমিসহ রামসাগরের আয়তন ৪,৩৭,৪৯২ বর্গমিটার, দৈর্ঘ্য ১,০৩১ মিটার ও প্রস্থ ৩৬৪ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। দীঘিটির পশ্চিম পাড়ের মধ্যখানে একটি ঘাট ছিল যার কিছু অবশিষ্ট এখনও রয়েছে। বিভিন্ন আকৃতির বেলেপাথর স্ল্যাব দ্বারা নির্মিত ঘাটটির দৈর্ঘ্য ও প্রস্থ ছিল যথাক্রমে ৪৫.৮ মিটার এবং ১৮.৩ মিটার। দীঘিটির পাড়গুলো প্রতিটি ১০.৭৫ মিটার উঁচু।

অবস্থান 
দিনাজপুর জেলা শহর থেকে প্রায়  দক্ষিণে তাজপুর গ্রামে দীঘিটি অবস্থিত।

ইতিহাস 
ঐতিহাসিকদের মতে, দিনাজপুরের বিখ্যাত রাজা রামনাথ (রাজত্বকাল: ১৭২২-১৭৬০ খ্রিষ্টাব্দ) পলাশীর যুদ্ধের আগে (১৭৫০-১৭৫৫ খ্রিষ্টাব্দের মধ্যে) এই রামসাগর দিঘি খনন করেছিলেন। তারই নামানুসারে এর নামকরণ করা হয় রামসাগর। দিঘিটি খনন করতে তৎকালীন প্রায় ৩০,০০০ টাকা এবং ১৫,০০,০০০ শ্রমিকের প্রয়োজন হয়েছিল। রামসাগর বন বিভাগের তত্ত্বাবধানে আস ১৯৬০ সালে। ১৯৯৫-৯৬ সালে এই দিঘিকেে আধুনিক পর্যটনকেন্দ্র হিসেবে গড়ে তোলা হয়। ২০০১ সালের ৩০ এপ্রিল এটিকে জাতীয় উদ্যান হিসেবে ঘোষণা করা হয়।

লোককথা 
এই দিঘি নিয়ে প্রচলিত আছে বিভিন্ন লোককথা। কথিত আছে, ১৭৫০ খ্রিষ্টাব্দে প্রচণ্ড এক খরা দেখা দিলে পানির অভাবে মৃতপ্রায় হয়ে পড়ে হাজার হাজার প্রজা। এসময় দয়ালু রাজা প্রাণনাথ স্বপ্নাদেশ পেয়ে একটি পুকুর খনন করেন। মাত্র ১৫ দিনে এর খনন কাজ সম্পন্ন হয়। কিন্তু সেই পুকুর থেকে পানি না ওঠায় একসময় রাজা স্বপ্নে দৈববাণী পেলেন যে, তার একমাত্র ছেলে রামকে দীঘিতে বলি দিলে পানি উঠবে। স্বপ্নাদিষ্ট রাজা, দীঘির মাঝখানে একটি ছোট মন্দির নির্মাণ করেন। তারপর এক ভোরে যুবরাজ রামনাথ সাদা পোষাকাচ্ছাদিত হয়ে হাতির পিঠে চড়ে যাত্রা শুরু করলেন সেই দীঘির দিকে। দীঘির পাড়ে পৌঁছে যুবরাজ রাম সিঁড়ি ধরে নেমে গেলেন মন্দিরে। সঙ্গে সঙ্গে দীঘির তলা থেকে অঝোর ধারায় পানি উঠতে লাগল। চোখের পলকে যুবরাজ রামনাথসহ পানিতে ভরে গেল বিশাল দীঘি।

অপর লোককাহিনী অনুযায়ী দিঘি খনন করার পর রাজা রামনাথ পানি না উঠলে স্বপ্ন দেখেন রাজা দিঘিতে কেউ প্রাণ বিসর্জন দিলে পানি উঠবে। তখন রাম নামের স্থানীয় এক যুবক দিঘিতে প্রাণ বিসর্জন দেয়। পরবর্তিতে রাজার নির্দেশে সেই যুবকের নামে দিঘির নামকরণ করা হয় রামসাগর।

বিস্তৃত চিত্র

আরও দেখুন 

 রামসাগর জাতীয় উদ্যান
 রামসাগর মন্দির
 কমলারাণীর দীঘি বাংলাদেশের দ্বিতীয় বৃহত্তম দীঘি

তথ্যসূত্র

বহিঃসংযোগ 
 বাংলাপিডিয়ার অনলাইন সংস্করণে রামসাগর

দিনাজপুর জেলার দর্শনীয় স্থান
বাংলাদেশের জলাশয়
বাংলাদেশের জলাভূমি
ঙ্গাগ-দ্বাং-ব্ক্রা-শিস

ঙ্গাগ-দ্বাং-ব্ক্রা-শিস () (১৬৭৮-১৭৩৮)  তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সে-ত্শাং রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () দ্বিতীয় প্রধান ছিলেন।

জন্ম ও শিক্ষা 
ঙ্গাগ-দ্বাং-ব্ক্রা-শিস ১৬৭৮ খ্রিষ্টাব্দে তিব্বতের রেব-কোং () অঞ্চলে জন্মগ্রহণ করেন। তার পিতার নাম ছিল রিন-ছেন-স্ক্যাব্স () এবং মাতার নাম ছিল স্ন্যিং-মো-ব্যাম্স ()। ম্গার-গোং-ত্শে-ব্র্তান-র্গ্যা-ম্ত্শো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। ষোল বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা (), দোন-গ্রুব-র্গ্যা-ম্ত্শো (), 'ওদ-জের-র্গ্যা-ম্ত্শো (), তার উল্লেখযোগ্য শিক্ষক ছিলেন। পরবর্তীকালে ঙ্গাগ-দ্বাং-ব্রত্সোন-'গ্রুস তাকে ভিক্ষুর শপথ প্রদান করেন। উনত্রিশ বছর বয়সে তিনি গ্যুমে তন্ত্র মহাবিদ্যালয়ে ভর্তি হন। এই সময় ঙ্গাগ-দ্বাং-ব্রত্সোন-'গ্রুস ছাড়া দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা তার শিক্ষক ছিলেন।

পরবর্তী জীবন 
১৭০৯ খ্রিষ্টাব্দে তিনি ঙ্গাগ-দ্বাং-ব্রত্সোন-'গ্রুসকে আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করতে সহায়তা করেন। ১৭১৯ খ্রিষ্টাব্দে তিনি এই বিহারের দ্বিতীয় প্রধান হিসেবে দায়িত্ব গ্রহণ করেন ও উনিশ বছর এই পদে থাকেন। এই সময় ব্লো-ব্জাং-গ্নাস-ব্র্তান-ব্র্ত্সোন-'গ্রুস () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান তার উল্লেখযোগ্য শিষ্য ছিলেন।

তথ্যসূত্র

আরো পড়ুন 
Nietupski, Paul. 2011. Labrang Monastery: A Tibetan Buddhist Community on the Inner Asian Borderlands, 1709-1958. Plymouth: Lexington Books.

 

 

১৬৭৮-এ জন্ম
১৭৩৮-এ মৃত্যু
সেৎশাং রিনপোছে
লাব্রাং ত্রিপা
বাংলাদেশ ও ওয়েস্ট ইন্ডিজের মধ্যকার টেস্ট ম্যাচের তালিকা

বাংলাদেশ এবং ওয়েস্ট ইন্ডিজ ক্রিকেট দল ২০০২ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ২ ডিসেম্বর, ২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ চার টেস্টে জয়লাভ করতে সক্ষম হয় ও দুই টেস্ট ড্র করে। বাদ-বাকী ১০টি টেস্টে ওয়েস্ট ইন্ডিজ দল জয়ী হয়।

সংক্ষিপ্ত ফলাফল

সিরিজ বিবরণী 
 ২০০২-০৩ ওয়েস্ট ইন্ডিজ ক্রিকেট দলের বাংলাদেশ সফর : ২-ম্যাচের সিরিজ ওয়েস্ট ইন্ডিজ ২–০ তে জয়ী হয়।
 ২০০৪ বাংলাদেশ ক্রিকেট দলের ওয়েস্ট ইন্ডিজ সফর : ২-ম্যাচের সিরিজ ওয়েস্ট ইন্ডিজ ১–০ তে জয়ী হয়। 
 ২০০৯ বাংলাদেশ ক্রিকেট দলের ওয়েস্ট ইন্ডিজ সফর : ২-ম্যাচের সিরিজ বাংলাদেশ  ২–০ তে জয়ী হয়।
 ২০১১-১২ ওয়েস্ট ইন্ডিজ ক্রিকেট দলের বাংলাদেশ সফর : ২-ম্যাচের সিরিজ ওয়েস্ট ইন্ডিজ ১–০ তে জয়ী হয়।
 ২০১২-১৩ ওয়েস্ট ইন্ডিজ ক্রিকেট দলের বাংলাদেশ সফর : ২-ম্যাচের সিরিজ ওয়েস্ট ইন্ডিজ ২–০ তে জয়ী হয়।
 ২০১৪ বাংলাদেশ ক্রিকেট দলের ওয়েস্ট ইন্ডিজ সফর : ২-ম্যাচের সিরিজ ওয়েস্ট ইন্ডিজ ২–০ তে জয়ী হয়।
২০১৮ বাংলাদেশ ক্রিকেট দলের ওয়েস্ট ইন্ডিজ ও যুক্তরাষ্ট্র সফর : ২-ম্যাচের সিরিজ ওয়েস্ট ইন্ডিজ ২–০ তে জয়ী হয়।
২০১৮-১৯ ওয়েস্ট ইন্ডিজ ক্রিকেট দলের বাংলাদেশ সফর : ২-ম্যাচের সিরিজ বাংলাদেশ ২–০ তে জয়ী হয়।

টেস্টের তালিকা 
২ ডিসেম্বর, ২০১৮ইং তারিখ পর্যন্ত বাংলাদেশ-ওয়েস্ট ইন্ডিজের মধ্যকার টেস্টের তালিকা নিম্নরূপ:

আরও দেখুন 

 বাংলাদেশ জাতীয় ক্রিকেট দল
 ওয়েস্ট ইন্ডিজ ক্রিকেট দল
 বাংলাদেশ ও ওয়েস্ট ইন্ডিজের মধ্যকার একদিনের আন্তর্জাতিক ক্রিকেট ম্যাচের তালিকা

তথ্যসূত্র

বহিঃসংযোগ 
 ESPNcricinfo

আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে ওয়েস্ট ইন্ডিজ
টেস্ট ক্রিকেট ম্যাচের তালিকা
ক্রিকেটে প্রতিপক্ষ
বাংলাদেশী ক্রিকেট তালিকা
ওয়েস্ট ইন্ডিয়ান ক্রিকেট তালিকা
ক্রিকেট সম্পর্কিত তালিকা
ব্লো-ব্জাং-দোন-গ্রুব

ব্লো-ব্জাং-দোন-গ্রুব () (১৬৭৩-১৭৪৬)  তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম স্দে-খ্রি রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () তৃতীয় প্রধান ছিলেন।

সংক্ষিপ্ত জীবনী 
ব্লো-ব্জাং-দোন-গ্রুব ১৬৭৩ খ্রিষ্টাব্দে তিব্বতের আমদো অঞ্চলে খ্রি-কা () নামক স্থানে জন্মগ্রহণ করেন। ছয় বছর বয়সে তিনি ব্লা-মো-ব্দে-ছেন () বৌদ্ধবিহার থেকে শিক্ষালাভ করেন। ষোল বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা এবং দোন-গ্রুব-র্গ্যা-ম্ত্শো () নামক আটচল্লিশতম দ্গা'-ল্দান-খ্রি-পান প্রভৃতি বিখ্যাত পণ্ডিত তার শিক্ষক ছিলেন। গোমাং মহাবিদ্যালয়ে থাকার সময় তিনি ষষ্ঠ দলাই লামার সহায়ক হিসেবে নিযুক্ত হন। ১৭০৯ খ্রিষ্টাব্দে তিনি ঙ্গাগ-দ্বাং-ব্রত্সোন-'গ্রুসকে আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করতে সহায়তা করেন। ১৭৩৯ খ্রিষ্টাব্দে তিনি এই বিহারের দায়িত্ব লাভ করেন। ব্সোদ-নাম্স-দ্বাং-র্গ্যাল () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধান তার উল্লেখযোগ্য শিষ্য ছিলেন।

তথ্যসূত্র

আরো পড়ুন 
Nietupski, Paul. 2011. Labrang Monastery: A Tibetan Buddhist Community on the Inner Asian Borderlands, 1709-1958. Plymouth: Lexington Books. pp. 121–123.

 

 

১৬৭৩-এ জন্ম
১৭৪৬-এ মৃত্যু
দেত্রি রিনপোছে
লাব্রাং ত্রিপা
ঙ্গাগ-দ্বাং-ব্স্তান-'দ্জিন

ঙ্গাগ-দ্বাং-ব্স্তান-'দ্জিন () (১৬৯৬-১৭৬২) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () চতুর্থ প্রধান ছিলেন।

সংক্ষিপ্ত জীবনী 
ঙ্গাগ-দ্বাং-ব্স্তান-'দ্জিন ১৬৯৬ খ্রিষ্টাব্দে তিব্বতের আমদো অঞ্চলে র্ঙ্গা-বা () নামক স্থানে স্প্রো-ত্শিগ () নামক পরিবারগোষ্ঠীতে জন্মগ্রহণ করেন। শেস-রাব-ব্ক্রা-শিস () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ঙ্গাগ-দ্বাং-ব্ক্রা-শিস () নামক বিহারের দ্বিতীয় প্রধানের নিকট শিক্ষালাভ করেন। বিহারের প্রতিষ্ঠাতা ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () তাকে ভিক্ষুর শপথ প্রদান করেন। ১৭৪৬ খ্রিষ্টাব্দে তিনি এই বিহারের চতুর্থ প্রধানের দায়িত্ব লাভ করেন ও দুই বছর এই পদে থাকেন।

তথ্যসূত্র 

১৬৯৬-এ জন্ম
১৭৬২-এ মৃত্যু
লাব্রাং ত্রিপা
ব্লো-ব্জাং-গ্নাস-ব্র্তান-ব্র্ত্সোন-'গ্রুস

ব্লো-ব্জাং-গ্নাস-ব্র্তান-ব্র্ত্সোন-'গ্রুস () (১৬৯৬-১৭৫৪) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহার () সপ্তম প্রধান ছিলেন।

সংক্ষিপ্ত জীবনী 
ব্লো-ব্জাং-গ্নাস-ব্র্তান-ব্র্ত্সোন-'গ্রুস ১৬৯৬ খ্রিষ্টাব্দে এক মঙ্গোল যাযাবর পরিবারে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে প্রথম 'জাম-দ্ব্যাংস-ব্ঝাদ-পা () ঙ্গাগ-দ্বাং-ব্রত্সোন-'গ্রুস () নামক ঐ বিহারের প্রতিষ্ঠাতার নিকট শিক্ষলাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। ১৭৫৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান হিসেবে অধিষ্ঠিত হন এবং এক বছর এই পদে থাকেন।

তথ্যসূত্র 

১৬৯৬-এ জন্ম
১৭৫৪-এ মৃত্যু
লাব্রাং ত্রিপা
সান্তি কাসোর্লা

সান্তিয়াগো "সান্তি" কাসোর্লা গোনসালেস (ইংরেজি: Santiago "Santi" Cazorla González (; জন্ম: ১৩ ডিসেম্বর ১৯৮৪) হলেন একজন স্পেনীয় পেশাদার ফুটবলার যিনি প্রিমিয়ার লিগ আর্সেনাল এবং স্পেন জাতীয় দলে খেলে থাকেন। একজন বহুমুখী এবং সব্যসাচী মাঝমাঠের আক্রমণভাগের খেলোয়াড় হিসেবে তিনি একজন উইঙ্গারের ভূমিকা রাখতে পারেন। তিনি তার গতিশীলতা, নির্ভুল শট, খেলার তাল পরিবর্তনের ক্ষমতা এবং এবং চমৎকার নিয়ন্ত্রণের জন্য সুপরিচিত। এছাড়া তিনি ২০১৩ সালের ব্লুমবার্গ কর্তৃক বিশ্বের দশম-সেরা ফুটবল খেলোয়াড় হিসাবে নির্বাচিত হন।

কর্মজীবনের পরিসংখ্যান

ক্লাব

আন্তর্জাতিক

অর্জন

ক্লাব
ভিলারিয়াল
উয়েফা ইন্টারটোটো কাপ: ২০০৩, ২০০৪

আর্সেনাল
এফএ কাপ: ২০১৩–১৪

দেশ
স্পেন
উয়েফা ইউরোপীয় চ্যাম্পিয়নশিপ: ২০০৮, ২০১২
ফিফা কনফেডারেশন কাপ: রানার-আপ ২০১৩

ব্যক্তিগত
স্প্যানিশ প্লেয়ার অব দ্যা ইয়ার: ২০০৬–০৭
আর্সেনাল মৌসুম সেরা খেলোয়াড়: ২০১২–১৩
আর্সেনাল মাস সেরা খেলোয়াড়: জানুয়ারী ২০১৪

তথ্যসূত্র

বহিঃসংযোগ 

Arsenal official profile
BDFutbol profile
National team data
Premier League profile 

 

১৯৮৪-এ জন্ম
জীবিত ব্যক্তি
স্পেনীয় ফুটবলার
লা লিগার খেলোয়াড়
প্রিমিয়ার লিগের খেলোয়াড়
ভিয়ারিয়াল ফুটবল ক্লাবের খেলোয়াড়
মালাগা ফুটবল ক্লাবের খেলোয়াড়
আর্সেনাল ফুটবল ক্লাবের খেলোয়াড়
উয়েফা ইউরো ২০০৮ খেলোয়াড়
উয়েফা ইউরো ২০১২-এর খেলোয়াড়
উয়েফা ইউরোপীয় চ্যাম্পিয়নশিপ বিজয়ী খেলোয়াড়
স্পেনীয় প্রবাসী ফুটবলার
ইংল্যান্ডে প্রবাসী ফুটবলার
রেক্রেয়াতিভো উয়েলভার খেলোয়াড়
ভিয়ারিয়াল ফুটবল ক্লাব বি-এর খেলোয়াড়
ফুটবল উইঙ্গার
আল সাদ স্পোর্টস ক্লাবের খেলোয়াড়
তেরসেরা দিভিসিওনের খেলোয়াড়
কাতার স্টার্স লিগের খেলোয়াড়
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
২০০৯ ফিফা কনফেডারেশন্স কাপের খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৪ ফিফা বিশ্বকাপের খেলোয়াড়
ইংল্যান্ডে স্পেনীয় প্রবাসী ক্রীড়াবিদ
স্পেনীয় পুরুষ ফুটবলার
রিয়াল ওবিয়েদোর খেলোয়াড়
ইবরাহিম ইবনুল ওয়ালিদ

ইবরাহিম ইবনুল ওয়ালিদ (? – ২৫ জানুয়ারি ৭৫০) () ছিলেন একজন উমাইয়া খলিফা ও খলিফা প্রথম ওয়ালিদের পুত্র। ক্ষমতাচ্যুত হওয়ার পূর্বে ৭৪৪ সালে তিনি সংক্ষিপ্ত সময়ের জন্য শাসন করেন। রাজনৈতিক প্রতিপক্ষের ভয়ে তিনি আত্মগোপন করেছিলেন। শাসনকালের স্বল্পতা ও সর্বজন মান্যতার অভাবের কারণে মুহাম্মদ ইবনে জারির আল তাবারি তাকে খলিফা হিসেবে অসফল বলে উল্লেখ করেছেন। তিনি এও লিখেছেন যে ইবরাহিম খলিফা থাকার সময় আবদুল্লাহ ইবনে উমরকে ইরাকের গভর্নর হিসেবে নিয়োগ দেন।

ইবরাহিম তার ভাই খলিফা তৃতীয় ইয়াজিদ কর্তৃক উত্তরাধিকারী মনোনীত হয়েছিলেন। দ্বিতীয় মারওয়ান ইয়াজিদের বিরোধিতা করেন। পরে ইয়াজিদকে তিনি সম্মতি দিলেও তার মৃত্যুর পর মারওয়ান নিজের লক্ষ্যের দিকে এগিয়ে যান। ইবরাহিম অণুরোধ করলে মারওয়ান তার নিরাপত্তার নিশ্চয়তা প্রদানে সম্মত হন। তিনি মারওয়ানের সাথে সিরিয়ার রুসাফায় প্রাক্তন খলিফা হিশাম ইবনে আবদুল মালিকের বাসভবনে ভ্রমণ করেন। ৭৫০ সালে উমাইয়া পরিবারের অন্যান্য সদস্যদের মত তিনিও আব্বাসীয়দের হাতে নিহত হন।

গ্রন্থপঞ্জি 
Muhammad ibn Jarir al-Tabari History v. 26 "The Waning of the Umayyad Caliphate," transl. Carole Hillenbrand, SUNY, Albany, 1989; v. 27 "The Abbasid Revolution," transl. John Alden Williams, SUNY, Albany, 1985

উমাইয়া খলিফা
৮ম শতাব্দীর খলিফা
আব্বাসীয় খিলাফত কতৃক ৮ম শতাব্দীতে মৃত্যুদণ্ড কার্যকর হওয়া ব্যক্তি
জন্মের সাল অজানা
৭১০-এর দশকে জন্ম
৭৫০-এ মৃত্যু
৮ম শতাব্দীর আরব ব্যক্তি
জারমেইন জ্যাকসন

জারমেইন জ্যাকসন হলেন একজন খ্যাতিমান আমেরিকান সঙ্গীতশিল্পী বেজ গিটারিস্ট, সঙ্গীত নির্মাতা, শৌখিন চলচ্চিত্র পরিচালক, বিখ্যাত সঙ্গীতশিল্পী মাইকেল জ্যাকসনের জ্যেষ্ঠ ভ্রাতা এবং জ্যাকসন ফাইভ ব্যান্ডের একজন অন্যতম সক্রিয় সদস্য|  ১৯৭০ সালে প্রখ্যাত জ্যাকসন ফাইভ ব্যান্ডদলের মাধ্যমে তিনি তার সঙ্গীতজীবনে পা রাখেন| ১৯৮৯ সালে তিনি বাহরাইনে একটি কনসার্ট টুরে গিয়ে তিনি ইসলাম ধর্ম গ্রহণ করে আব্দুল আজিজ নাম গ্রহণ করেন| ২০০৬ সালে শিশু ত্রাণ সহায়তার জন্য বাংলাদেশে আসেন| ২০০৭ সালে বিগ ব্রাদার আমেরিকায় অংশগ্রহণ করেন এবং শিল্পা শেট্টিকে জেড গুডির কটুবাক্যের বিরুদ্ধে নৈতিক সহায়তা প্রদান করার জন্য সমালোচিত হন তিনি|

ডিস্কগ্রাফি
 জারমেইন (১৯৭২)
 কাম ইনটু মাই লাইফ (১৯৭৩)
 মাই নেম ইজ জারমেইন (১৯৭৬)
 ফিল দ্যা ফায়ার (১৯৭৭)
 ফ্রন্টিয়ারস (১৯৭৮)
 লেটস গো সিরিজ (১৯৮০)
 জারমেইন (১৯৮০)
 I Like Your Style (1981)
 Let Me Tickle Your Fancy (1982)
 Jermaine Jackson (1984)
 Precious Moments (1986)
 Don't Take It Personal (1989)
 You Said (1991)
 I Wish You Love (2012)

তথ্যসূত্র

বহিঃসংযোগ

 
 Jermaine Jackson Complete Motown Discography 
 

ইসলামে ধর্মান্তরিত
মার্কিন পপ গায়ক
এরিস্টা রেকর্ডসে্র শিল্পী
মার্কিন গায়ক
আফ্রিকান-মার্কিন গায়ক
২১শ শতাব্দীর মার্কিন সঙ্গীতশিল্পী
মার্কিন সোল সঙ্গীতশিল্পী
এপিক রেকর্ডসের শিল্পী
মার্কিন পপ সঙ্গীতশিল্পী
মার্কিন পুরুষ গিটারবাদক
মার্কিন মুসলিম
শিশু পপ সঙ্গীতজ্ঞ
মার্কিন নৃত্য সঙ্গীতজ্ঞ
পুরুষ বেস গিটারবাদক
মার্কিন পুরুষ বেস গিটারবাদক
১৯৫৪-এ জন্ম
জীবিত ব্যক্তি
২০শ শতাব্দীর মার্কিন গিটারবাদক
২০শ শতাব্দীর মার্কিন সঙ্গীতশিল্পী
মার্কিন সমসাময়িক আরঅ্যান্ডবি শিল্পী
মার্কিন রিদম অ্যান্ড ব্লুজ শিল্পী
ইওয়াখিম ল্যোভ

ইওয়াখিম ল্যোভ (; ) জার্মান জাতীয় ফুটবল দলের ম্যানেজার এবং এবং সাবেক ফুটবল মিডফিল্ডার। এনাকে জার্মানির অন্যতম সফল ম্যানেজার হিসাবে গণ্য করা হয়। ইওয়াখিম ল্যোভ এর হাত ধরেই জার্মানি ২০১৪ ফিফা বিশ্বকাপ চ্যাম্পিয়ন হয়ে চারবার ট্রফি ঘরে তোলে। তবে ২০১৮ ফিফা বিশ্বকাপে গ্রুপ স্টেজেই বিদায় ও উয়েফা ইউরো ২০২০ ( কোভিড মহামারীর জন্যে যেটি ২০২১ এ অনুষ্ঠিত হয়েছিল ) তে জঘন্য পারফর্মের জন্যে তিনি জার্মানি জাতীয় দলের ম্যানেজার পদ থেকে সরে দাঁড়ান।

ফুটবল ক্যারিয়ার 
১৯৭৮ সালে ল্যোভ এসসি ফ্রাইবুর্গ দলের হয়ে বুন্দেসলিগায় খেলার মাধ্যমে তার ফুটবল ক্যারিয়ার শুরু করেন। ক্লাব ছেড়ে তিনি দুইবার চলে গেলেও এই ক্লাবেই তিনি ফিরে আসেন এবং ক্লাবটির সবচেয়ে বেশি গোলদাতার রেকর্ডটি তারই। ১৯৮০ সালে স্টুটগার্টের হয়ে তিনি বুন্দেসলিগায় খেলেন। কিন্তু এই দলের সাথে খেলায় তিনি অসুবিধা বোধ করেন এবং মাত্র চারটী ম্যাচ খেলেন।

১৯৮১-৮২ মৌসুমে আইনট্রাখট ফ্রাঙ্কফুর্টের হয়ে খেলেন। তবে ১৯৮২-৮৩ সালেই আবার তিনি ফ্রাইবুর্গে ফিরে আসেন। তিনি ৮৪ ম্যাচে আটটি গোল করেন। ১৯৮৩-৮৪ সালে তিনি ১৭টি গোল করেন ৩১টি ম্যাচ খেলে। এরপরে তিনি কার্লসরুহা এসসি-এর হয়ে বুন্দেসলিগায় খেলেন। তবে এ ক্লাবের হয়ে তিনি ২৪টী ম্যাচে মাত্র দুইটি গোল করতে সমর্থ হন। পরবর্তিতে তিনি আবার ফ্রাইবুর্গে ফিরে আসেন এবং ১১৬টি ম্যাচ খেলে ৩৮টি গোল করেন। ল্যোভ তার ক্যারিয়ার সুইজারল্যান্ডে শেষ করেন। এখানে তিনি এফসি শাফহাউসান এবং এফসি উইন্টারথুর-এর হয়ে খেলতেন।

ল্যোভ জার্মান অণুর্ধ ২১ জাতীয় দলের হয়ে চারবার খেলেন।

ম্যানেজার ক্যারিয়ার 
ল্যোভ এফসি উইন্টারথুর-এর কোচ হিসেবে তার কোচিং ক্যারিয়ার শুরু করেন। এসময় তিনি এফসি ফ্রয়েনফেল্ড ক্লাবের ফুটবলারও ছিলেন।

১৯৯৫-৯৬ সালে ল্যোভ ভিএফবি স্টুটগার্ট-এর সহকারী কোচ নিযুক্ত হন। তার সাথে প্রধান কোচ হিসেবে ছিলেন রোলফ ফ্রিঙ্গার। ফ্রিঙ্গার পরবর্তিতে সুইজারল্যান্ড জাতীয় ফুটবল দলের কোচ হলে ল্যোভ স্টুটগার্টের ভারপ্রাপ্ত প্রধান কোচ হন। পরে তিনি ক্লাবটির ম্যানেজার নিযুক্ত হন। ক্লাবটির বেশ কয়েকজন ভাল ফুটবলারের কারণে সেসময় একটি সফল মৌসুম পার করে। পরের বছরে ল্যোভের ক্লাব বুন্দেসলিগায় চতুর্থ স্থান অর্জন করে এবং ইউরোপিয়ান কাপ উইনারস কাপের ফাইনালের পৌছায়। তবে তারা ফাইনালে ১-০ গোলে চেলসির কাছে পরাজিত হয়। পরে ইওয়াখিম ল্যোভ জার্মানির জাতীয় দলের ম্যানেজার হন । তিনি জার্মানিকে চারবারের বিশ্বচ্যাম্পিয়ন করে তোলেন ২০১৪ ফিফা বিশ্বকাপ জয়ের মাধ্যমে।

তথ্যসূত্র

বহিঃসংযোগ 

 ইওয়াখিম ল্যোভ - জার্মান ফুটবল অ্যাসোসিয়েশন

জার্মান ফুটবলার
১৯৬০-এ জন্ম
জার্মান ফুটবল ম্যানেজার
ফিফা বিশ্বকাপ বিজয়ী ম্যানেজার
বুন্দেসলিগার ম্যানেজার
বুন্দেসলিগার খেলোয়াড়
আইন্ট্রাখট ফ্রাঙ্কফুর্টের খেলোয়াড়
স্পোর্টস ক্লাব ফ্রাইবুর্গের খেলোয়াড়
কার্লস্রুহার স্পোর্টস ক্লাবের খেলোয়াড়
ভিএফবি স্টুটগার্টের খেলোয়াড়
সুপার লিগের ম্যানেজার
উয়েফা ইউরো ২০২০-এর ম্যানেজার
সুইজারল্যান্ডে প্রবাসী ফুটবলার
তুরস্কে জার্মান প্রবাসী ক্রীড়াবিদ
জীবিত ব্যক্তি
বাডেন-ভুর্টেমবের্গের ফুটবলার
২. বুন্দেসলিগার খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মান প্রবাসী ফুটবলার
২০১০ ফিফা বিশ্বকাপের ম্যানেজার
২০১৪ ফিফা বিশ্বকাপের ম্যানেজার
২০১৮ ফিফা বিশ্বকাপের ম্যানেজার
পুরুষ ফুটবল মধ্যমাঠের খেলোয়াড়